钦定古今图书集成/明伦汇编/氏族典/第339卷 > 刘留台
## 钦定古今图书集成/明伦汇编/氏族典/第339卷 > 刘留台

按《尚友录》：“留台自少极贫，专事趋谒，乡人厌之，岁久
不能自存。一日，往泉州谒亲故徐司户，到泉州，而司
户得罪，对移他郡，复徒步至漳州市水浴堂中，拾金
一袋，浴毕，托疾卧房中不去。翌早，有一人号泣而来，
自言为商于外八年，只收得金八十五斤，以一袋盛
之，昨晚醉与同行，携到此浴。浴罢，乘月行三十里，始”
觉金不见留，台遂举还之。商以数斤谢，一无所受。及
还，乡人愈薄之，责以拾金不能营生，而复来相干。答
曰：“吾平生赋分，止合如此，若掩他人物以为己有，是
欺心矣，必有祸灾。况商人辛勤所积，一旦失去，岂不
哀哉！或不得还乡，必死于非命，其害有不可胜言者，
吾是以还之，惟安吾分，以过馀生耳。”乡人皆叹服其
义。后一举登第，官至西京留守，五十年间，子孙在仕
途者二十三人。